श्रागरा मेरा जन्म स्थान है। किसी विदेशी के लिए मेरी मातृभूमि चाहे भारतवर्ष हो, लेकिन हिन्दी पाठकों के लिए तो मेरी मातृभूमि आगरा ही है । इस लिए आगरे के साहित्यिक बन्धु यदि कहें कि अपनी जन्मभूमि के प्रति मेरा भी कुछ कर्तव्य है, कुछ दायित्व है तो उस कर्तव्य और दायित्व से में इन्कार कैसे कर सकता हूँ ? ग्रागरे के कहानीकारों की कहानियों के इस संग्रह का सम्पादन इस दायित्व की पूर्ति की दिशा में उठाया गया पहला क़दम है । संभव है कि वहाँ के साहित्यिक-बन्धु आगरे के कवियों, नाटककारों या उपन्यासकारों की भी कृतियों के अलग से संग्रह छपाने की योजना बनायें और उसमें अपना योग देने के लिए मुझे प्रदेश दें और मुझे पुनः किसी न किसी रूप में आपके सामने उपस्थित होना पड़े। मैं इसे अपना सौभाग्य समझगा, क्योंकि प्रस्तुत संग्रह जैसी योजनाओं को में हिन्दी साहित्य के विकास की दृष्टि से परम उपयोगी मानता हूँ ।
इतना तो आप समझ ही गये होंगे कि प्रस्तुत संग्रह की योजना मेरे विभाग की उपज नहीं है - यह आगरे के साहित्यिक-बन्धुओं की पेशकश का ही परिणाम है। मेरे अनुज प्रो० रामगोपालसिंह चौहान ने ग्रागरे के सभी प्रौढ़ और प्रमुख तथा कुछ नये और अज्ञात कहानीकारों की कहानियों में से चुनाव करके यह संग्रह तैयार किया है और सम्पादन के लिए मुझे दिया है । यह ठीक है कि इस संग्रह में डॉ० रांगेय राघव, अमृतलाल नागर, राजेन्द्र यादव, रावी और घनश्याम प्रस्थाना जैसे हिन्दी पाठकों के जाने-पहचाने और लोकप्रिय कथाकारों की प्रसिद्ध कहानियाँ है तो साथ ही अनेक प्रल्प ज्ञात तथा अज्ञात लेखकों की रचनाएँ भी है। लेकिन इससे प्रस्तुत संग्रह के साहित्यिक मूल्य में 5कोई विशेष कमी आगयी हो, सो बात नहीं है। प्रत्युत कुछ नये लेखकों की कहानियाँ तो ऐसी है जो मन पर गहरा असर छोड जाती है - इस सिलसिले में सत्यव्रत मिश्र की कहानी 'शुतुर्मुर्ग का शिकार', राजेन्द्र कुशवाहा की कहानी 'तफ्तीस और रिपोर्ट', राममोहन राय खन्ना की कहानी 'रजिया महल', राजेन्द्र रघुवंशी की कहानी 'पाताल में संग्राम', रामगोपालसिंह चौहान की कहानी 'या चोरी तेरा ही आसरा और हरिशरण वर्मा की प्रत्यन्त प्यारी कहानी 'बेंस की कुर्सी' सभी दृष्टियों से उल्लेखनीय कहानियाँ हैं । इस प्रकार इन बीस कहानियों में से ग्यारह बारह तो ऐसी हैं जो पठनीय ही नहीं स्मरणीय भी है । पाठक हमेशा चाहते हैं कि जिस कहानी - पुस्तक को खरीदें उसमें कम से कम आधी कहानियाँ तो मामूली तौर पर 'अच्छी और एक-दो कहानियाँ तो निश्चय ही श्रेष्ठ होनी चाहिए । इस दृष्टि से भी यह संग्रह प्रशंसनीय है क्योंकि डॉ० रांगेय
राघव को 'गदल', अमृतलाल नागर की 'सेठ बाँकेमल और राजेन्द्र यादव की 'लक्ष्मी क़ैद है' श्रेष्ठ कहानियाँ हैं । 'गदल' को तो कोई भी आलोचक हिन्दी की श्रेष्ठतम कहानियों के संग्रह में रखे विना नहीं रह सकता और चूँकि मेरे साहित्यिक-बन्धु जानते हैं कि किसी बुरी रचना की प्रशंसा वे मुझ से नहीं करा सकते, इसलिए ही शायद उन्होंने मुझे सम्पादक बना कर अपनी साक्षी देने के लिए आपके सामने खड़ा कर दिया है। मेरी साक्षा है कि श्राप इस संग्रह की श्रेष्ठता के बारे में निश्चिन्त होकर इसे अपना सकते हैं ।
इस प्रकार के संग्रहों की उपयोगिता अब स्वीकार की जाने लगी है। 'आधुनिक हिन्दी कहानी के संग्रहों में भी अक्सर बीस कहानियाँ ही रखी जाती है, अर्थात् गुलेरी, प्रेमचन्द, कौशिक से लेकर विष्णुप्रभाकर, रांगेय राघव तक की पीढ़ी के कुल बीस प्रमुख हिन्दी कथाकारों की एक एक कहानी । श्राप स्वयं समझ सकते हैं कि हिन्दी कहानी के समग्र इतिहास में बीस नामों की संख्या कितनी छोटी है । यह तो अनुमेय है ही कि प्रस्तुत संग्रह की अपेक्षा ऐसे सामान्य संग्रहों का साहित्यिक मूल्य अधिक है, क्योंकि उनमें केवल प्रथम कोटि के कहानीकारों की कहानियाँ ही रहती है । लेकिन साथ ही यह भी
है कि ऐसे संग्रहों में असंख्य दूसरे कहानीकारों का प्रतिनिधित्व नहीं हो पाता, जो केवल उदीयमान ही नहीं है, बल्कि यदा-कदा श्रेष्ठ कहानियाँ भी लिख लेते हैं । लेकिन हर संग्रह की अपनी सीमा होती है, कुछ सीमित पृष्ठों में ही सारी सामग्री का सङ्कलन करना अनिवार्य हो जाता है । ऐसी स्थिति में उन बीस अग्रणी और स्वनामधन्य लेखकों के अतिरिक्त यदि अन्य सभी नये और पुराने उल्लेखनीय कथाकारों की एक एक कहानी लेकर कोई संग्रह तैयार किया जाय तो निश्चय ही वह संग्रह हज़ार दो हज़ार पृष्ठों का बन जायगा, क्योंकि उसमें कई सौ लेखकों की कहानियों को लेना पड़ेगा । यह सब निश्चय ही संभव नहीं है । इसलिए इस कठिनाई से बचने का एक ही उपाय समझ में भाता है - वह यह कि हर साहित्यिक केन्द्र के साहित्यिकों की कृतियों के विषय वार संग्रह समय-समय पर प्रकाशित होते रहें । इसमें एक और लाभ है । हर बड़े साहित्यिक केन्द्र में दस- पाँच ख्यातिनामा लेखकों के अतिरिक्त दर्जनों ऐसे तरुण लेखक भी रहते हैं, उचित प्रोत्साहन के अभाव में जिनकी प्रतिभा को या तो विकास करने का मौका नहीं मिलता या जिनकी प्रतिभा को अभी समूचे हिन्दी जगत में स्वीकृति नहीं मिली है । यदि ऐसे केन्द्रीय संग्रह अक्सर प्रकाशित होते रहें तो ख्यातिप्राप्त लेखकों की वरद छाया में ये तरुण लेखक भी सब पाठकों के जाने-पहचाने बन जायें । इसका उनके तरुण उत्साही मन
पर कैसा अनुकूल प्रभाव पड़ेगा और उनकी प्रतिभा के विकास में यह कितनां बड़ा सहारा साबित होगा, यह बतलाने की जरूरत नहीं है ।
अन्त में यह सूचित कर देना ज़रूरी है कि इस संग्रह का प्रकाशन लेखकों ने स्वयं अपनी पूँजी से किया है, अर्थात् यह एक सहकारी प्रकाशन है । जिन लेखकों की रचनाएँ इसमें ली गयी हैं, उन्होंने एक निश्चित रकम देकर इस प्रकाशन को सम्भव बनाया है। यों तो प्रकाशक भी कोई न कोई मिल ही जाता, लेकिन आगरे के लेखक हैं, उनका स्वाभिमान किसी के प्र हाथ पसारना गवारा नहीं करता । इससे भी अनुमान लगा सकते हैं कि इस संग्रह में धोखाधड़ी की कोई गुञ्जाइश नहीं है - यदि रचनाएँ ऐसी न होतीं कि लेखक उन्हें पाठकों तक तुरन्त पहुँचाना अपना कर्तव्य न समझते तो वे अपनी ग़रीब जेब स्वयं न काटते ।
मेरी हार्दिक कामना है कि हिन्दी पाठक इस संग्रह को मुक्त हृदय से अपनायेंगे ।
- शिवदानसिंह चौहान
श्रागरा मेरा जन्म स्थान है। किसी विदेशी के लिए मेरी मातृभूमि चाहे भारतवर्ष हो, लेकिन हिन्दी पाठकों के लिए तो मेरी मातृभूमि आगरा ही है । इस लिए आगरे के साहित्यिक बन्धु यदि कहें कि अपनी जन्मभूमि के प्रति मेरा भी कुछ कर्तव्य है, कुछ दायित्व है तो उस कर्तव्य और दायित्व से में इन्कार कैसे कर सकता हूँ ? ग्रागरे के कहानीकारों की कहानियों के इस संग्रह का सम्पादन इस दायित्व की पूर्ति की दिशा में उठाया गया पहला क़दम है । संभव है कि वहाँ के साहित्यिक-बन्धु आगरे के कवियों, नाटककारों या उपन्यासकारों की भी कृतियों के अलग से संग्रह छपाने की योजना बनायें और उसमें अपना योग देने के लिए मुझे प्रदेश दें और मुझे पुनः किसी न किसी रूप में आपके सामने उपस्थित होना पड़े। मैं इसे अपना सौभाग्य समझगा, क्योंकि प्रस्तुत संग्रह जैसी योजनाओं को में हिन्दी साहित्य के विकास की दृष्टि से परम उपयोगी मानता हूँ । इतना तो आप समझ ही गये होंगे कि प्रस्तुत संग्रह की योजना मेरे विभाग की उपज नहीं है - यह आगरे के साहित्यिक-बन्धुओं की पेशकश का ही परिणाम है। मेरे अनुज प्रोशून्य रामगोपालसिंह चौहान ने ग्रागरे के सभी प्रौढ़ और प्रमुख तथा कुछ नये और अज्ञात कहानीकारों की कहानियों में से चुनाव करके यह संग्रह तैयार किया है और सम्पादन के लिए मुझे दिया है । यह ठीक है कि इस संग्रह में डॉशून्य रांगेय राघव, अमृतलाल नागर, राजेन्द्र यादव, रावी और घनश्याम प्रस्थाना जैसे हिन्दी पाठकों के जाने-पहचाने और लोकप्रिय कथाकारों की प्रसिद्ध कहानियाँ है तो साथ ही अनेक प्रल्प ज्ञात तथा अज्ञात लेखकों की रचनाएँ भी है। लेकिन इससे प्रस्तुत संग्रह के साहित्यिक मूल्य में पाँचकोई विशेष कमी आगयी हो, सो बात नहीं है। प्रत्युत कुछ नये लेखकों की कहानियाँ तो ऐसी है जो मन पर गहरा असर छोड जाती है - इस सिलसिले में सत्यव्रत मिश्र की कहानी 'शुतुर्मुर्ग का शिकार', राजेन्द्र कुशवाहा की कहानी 'तफ्तीस और रिपोर्ट', राममोहन राय खन्ना की कहानी 'रजिया महल', राजेन्द्र रघुवंशी की कहानी 'पाताल में संग्राम', रामगोपालसिंह चौहान की कहानी 'या चोरी तेरा ही आसरा और हरिशरण वर्मा की प्रत्यन्त प्यारी कहानी 'बेंस की कुर्सी' सभी दृष्टियों से उल्लेखनीय कहानियाँ हैं । इस प्रकार इन बीस कहानियों में से ग्यारह बारह तो ऐसी हैं जो पठनीय ही नहीं स्मरणीय भी है । पाठक हमेशा चाहते हैं कि जिस कहानी - पुस्तक को खरीदें उसमें कम से कम आधी कहानियाँ तो मामूली तौर पर 'अच्छी और एक-दो कहानियाँ तो निश्चय ही श्रेष्ठ होनी चाहिए । इस दृष्टि से भी यह संग्रह प्रशंसनीय है क्योंकि डॉशून्य रांगेय राघव को 'गदल', अमृतलाल नागर की 'सेठ बाँकेमल और राजेन्द्र यादव की 'लक्ष्मी क़ैद है' श्रेष्ठ कहानियाँ हैं । 'गदल' को तो कोई भी आलोचक हिन्दी की श्रेष्ठतम कहानियों के संग्रह में रखे विना नहीं रह सकता और चूँकि मेरे साहित्यिक-बन्धु जानते हैं कि किसी बुरी रचना की प्रशंसा वे मुझ से नहीं करा सकते, इसलिए ही शायद उन्होंने मुझे सम्पादक बना कर अपनी साक्षी देने के लिए आपके सामने खड़ा कर दिया है। मेरी साक्षा है कि श्राप इस संग्रह की श्रेष्ठता के बारे में निश्चिन्त होकर इसे अपना सकते हैं । इस प्रकार के संग्रहों की उपयोगिता अब स्वीकार की जाने लगी है। 'आधुनिक हिन्दी कहानी के संग्रहों में भी अक्सर बीस कहानियाँ ही रखी जाती है, अर्थात् गुलेरी, प्रेमचन्द, कौशिक से लेकर विष्णुप्रभाकर, रांगेय राघव तक की पीढ़ी के कुल बीस प्रमुख हिन्दी कथाकारों की एक एक कहानी । श्राप स्वयं समझ सकते हैं कि हिन्दी कहानी के समग्र इतिहास में बीस नामों की संख्या कितनी छोटी है । यह तो अनुमेय है ही कि प्रस्तुत संग्रह की अपेक्षा ऐसे सामान्य संग्रहों का साहित्यिक मूल्य अधिक है, क्योंकि उनमें केवल प्रथम कोटि के कहानीकारों की कहानियाँ ही रहती है । लेकिन साथ ही यह भी है कि ऐसे संग्रहों में असंख्य दूसरे कहानीकारों का प्रतिनिधित्व नहीं हो पाता, जो केवल उदीयमान ही नहीं है, बल्कि यदा-कदा श्रेष्ठ कहानियाँ भी लिख लेते हैं । लेकिन हर संग्रह की अपनी सीमा होती है, कुछ सीमित पृष्ठों में ही सारी सामग्री का सङ्कलन करना अनिवार्य हो जाता है । ऐसी स्थिति में उन बीस अग्रणी और स्वनामधन्य लेखकों के अतिरिक्त यदि अन्य सभी नये और पुराने उल्लेखनीय कथाकारों की एक एक कहानी लेकर कोई संग्रह तैयार किया जाय तो निश्चय ही वह संग्रह हज़ार दो हज़ार पृष्ठों का बन जायगा, क्योंकि उसमें कई सौ लेखकों की कहानियों को लेना पड़ेगा । यह सब निश्चय ही संभव नहीं है । इसलिए इस कठिनाई से बचने का एक ही उपाय समझ में भाता है - वह यह कि हर साहित्यिक केन्द्र के साहित्यिकों की कृतियों के विषय वार संग्रह समय-समय पर प्रकाशित होते रहें । इसमें एक और लाभ है । हर बड़े साहित्यिक केन्द्र में दस- पाँच ख्यातिनामा लेखकों के अतिरिक्त दर्जनों ऐसे तरुण लेखक भी रहते हैं, उचित प्रोत्साहन के अभाव में जिनकी प्रतिभा को या तो विकास करने का मौका नहीं मिलता या जिनकी प्रतिभा को अभी समूचे हिन्दी जगत में स्वीकृति नहीं मिली है । यदि ऐसे केन्द्रीय संग्रह अक्सर प्रकाशित होते रहें तो ख्यातिप्राप्त लेखकों की वरद छाया में ये तरुण लेखक भी सब पाठकों के जाने-पहचाने बन जायें । इसका उनके तरुण उत्साही मन पर कैसा अनुकूल प्रभाव पड़ेगा और उनकी प्रतिभा के विकास में यह कितनां बड़ा सहारा साबित होगा, यह बतलाने की जरूरत नहीं है । अन्त में यह सूचित कर देना ज़रूरी है कि इस संग्रह का प्रकाशन लेखकों ने स्वयं अपनी पूँजी से किया है, अर्थात् यह एक सहकारी प्रकाशन है । जिन लेखकों की रचनाएँ इसमें ली गयी हैं, उन्होंने एक निश्चित रकम देकर इस प्रकाशन को सम्भव बनाया है। यों तो प्रकाशक भी कोई न कोई मिल ही जाता, लेकिन आगरे के लेखक हैं, उनका स्वाभिमान किसी के प्र हाथ पसारना गवारा नहीं करता । इससे भी अनुमान लगा सकते हैं कि इस संग्रह में धोखाधड़ी की कोई गुञ्जाइश नहीं है - यदि रचनाएँ ऐसी न होतीं कि लेखक उन्हें पाठकों तक तुरन्त पहुँचाना अपना कर्तव्य न समझते तो वे अपनी ग़रीब जेब स्वयं न काटते । मेरी हार्दिक कामना है कि हिन्दी पाठक इस संग्रह को मुक्त हृदय से अपनायेंगे । - शिवदानसिंह चौहान